CELEX: C2004/179/01
Language: et
Date: 2004-07-10 00:00:00
Title: EUROOPA KOHTU OTSUS (esimene koda) 27. mai 2004 — Kohtuasjas C-285/02 (Verwaltungsgericht Minden'i eelotsusetaotlus): Edeltraud Elsner-Lakeberg versus Land Nordrhein-Westfalen (EÜ asutamislepingu artikkel 141 — Direktiiv 75/117/EMÜ — Siseriiklik meede, mille alusel täiskohaga õpetajad ja osalise tööajaga õpetajad peavad töötama sama arvu ületunde enne, kui neil on õigus tasule — Osalise tööajaga töötavate naiste kaudne diskrimineerimine)

10.7.2004   
            
            
               ET
            
            
               Euroopa Liidu Teataja
            
            
               C 179/1
            
         
      EUROOPA KOHTU OTSUS
   
   (esimene koda)
   27. mai 2004
   Kohtuasjas C-285/02 (Verwaltungsgericht Minden'i eelotsusetaotlus): Edeltraud Elsner-Lakeberg versus Land Nordrhein-Westfalen (1)
   
   (EÜ asutamislepingu artikkel 141 - Direktiiv 75/117/EMÜ - Siseriiklik meede, mille alusel täiskohaga õpetajad ja osalise tööajaga õpetajad peavad töötama sama arvu ületunde enne, kui neil on õigus tasule - Osalise tööajaga töötavate naiste kaudne diskrimineerimine)
   (2004/C 179/01)
   Menetluse keel: saksa keel
   Kohtuasjas C-285/02, mille esemeks on Euroopa Kohtule EÜ asutamislepingu artikli 234 alusel Verwaltungsgericht Minden'i (Saksamaa) poolt esitatud eelotsusetaotlus nimetatud kohtus pooleliolevas asjas järgmiste poolte vahel: Edeltraud Elsner-Lakeberg ja Land Nordrhein-Westfalen, EÜ asutamislepingu artikli 141 ja nõukogu 10. veebruari 1975. a direktiivi 75/117/EMÜ meeste ja naiste võrdse tasustamise põhimõtte kohaldamisega seotud seaduste ühtlustamise kohta liikmesriikides (EÜT 1975, L 45, lk 19) tõlgendamiseks, Euroopa Kohus (esimene koda), koosseisus: koja esimees P. Jann (ettekandja), kohtunikud A. La Pergola, S. von Bahr, R. Silva de Lapuerta ja K. Lenaerts, kohtujurist: F. G. Jacobs, kohtusekretär: R. Grass, on 27. mail 2004 teinud otsuse, mille resolutiivosa on järgmine:
   EÜ asutamislepingu artiklit 141 ja nõukogu 10. veebruari 1975. a direktiivi 75/117/EMÜ meeste ja naiste võrdse tasustamise põhimõtte kohaldamisega seotud seaduste ühtlustamise kohta liikmesriikides, artiklit 1 tuleb tõlgendada selliselt, et nendega on vastuolus siseriiklik seadusandlus, mille järgi osalise tööajaga õpetajad – nagu ka täiskohaga töötavad õpetajad – ei saa mingit tasu ületundide eest, kui ületöö ei ületa kolme tundi kalendrikuus, kui selline erinev kohtlemine mõjutab tunduvalt suuremat hulka naisi kui mehi ja kui seda kohtlemise erinevust ei saa õigustada eesmärgiga, mis ei ole seotud sooga, või kui see ei ole vajalik taotletava eesmärgi saavutamiseks.
   
      (1)  EÜT 12.10.2002, C 247.